CELEX: 32014R1397
Language: lt
Date: 2014-10-22 00:00:00
Title: 2014 m. spalio 22 d. Komisijos deleguotasis reglamentas (ES) Nr. 1397/2014, kuriuo iš dalies keičiamas Reglamentas (ES) Nr. 318/2013, kuriuo priimama Tarybos reglamente (EB) Nr. 577/98 numatyto darbo jėgos atrankinio tyrimo 2016–2018 m. ad hoc modulių programa  Tekstas svarbus EEE

30.12.2014   
            
            
               LT
            
            
               Europos Sąjungos oficialusis leidinys
            
            
               L 370/42
            
         KOMISIJOS DELEGUOTASIS REGLAMENTAS (ES) Nr. 1397/2014
   2014 m. spalio 22 d.
   kuriuo iš dalies keičiamas Reglamentas (ES) Nr. 318/2013, kuriuo priimama Tarybos reglamente (EB) Nr. 577/98 numatyto darbo jėgos atrankinio tyrimo 2016–2018 m. ad hoc modulių programa
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje (1), ypač į jo 7a straipsnio 4 dalį,
   kadangi:
   
               (1)
            
            
               2016–2018 m. darbo jėgos atrankinio tyrimo ad hoc modulių programa priimta Komisijos reglamentu (ES) Nr. 318/2013 (2). Programoje nurodytas kiekvieno ad hoc modulio dalykas ir ataskaitinis laikotarpis, imties dydis ir rezultatų pateikimo terminas;
            
         
               (2)
            
            
               remiantis Europos Parlamento ir Tarybos reglamentu (ES) Nr. 545/2014 (3), toje programoje taip pat turi būti pateikiama kiekvieno ad hoc modulio specifinės informacijos sritis ir jos aprašymas (toliau – ad hoc submoduliai);
            
         
               (3)
            
            
               siekiant užtikrinti, kad Reglamentas (ES) Nr. 318/2013 atitiktų Reglamentą (EB) Nr. 577/98 (su pakeitimais), į pirmąjį reglamentą turėtų būti įtraukti visų ad hoc submodulių pavadinimai ir aprašymai;
            
         
               (4)
            
            
               todėl Reglamentas (ES) Nr. 318/2013 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 318/2013 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 22 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 77, 1998 3 14, p. 3.
   
      (2)  2013 m. balandžio 8 d. Komisijos reglamentas (ES) Nr. 318/2013, kuriuo priimama Tarybos reglamente (EB) Nr. 577/98 numatyto darbo jėgos atrankinio tyrimo 2016–2018 m. ad hoc modulių programa (OL L 99, 2013 4 9, p. 11).
   
      (3)  2014 m. gegužės 15 d. Europos Parlamento ir Tarybos reglamentas (ES) Nr. 545/2014, kuriuo iš dalies keičiamas Tarybos reglamentas (EB) Nr. 577/98 dėl darbo jėgos atrankinio tyrimo organizavimo Bendrijoje (OL L 163, 2014 5 29, p. 10).
   
      PRIEDAS
      
         
            „PRIEDAS
            DARBO JĖGOS TYRIMAS
            Daugiametė ad hoc modulių programa
            1.   JAUNIMAS DARBO RINKOJE
            
            
               Ataskaitinis laikotarpis: 2016 m.
            
               Submoduliai (sritys, apie kurias reikia pateikti išsamesnės informacijos)
            
            
                         
                     
                     
                        1 submodulis. Išsilavinimas
                        Tikslas – suteikti išsamesnių duomenų apie jaunimo išsilavinimą ir nurodyti aspektus, kurie gali paveikti jaunimo karjeros galimybes.
                     
                  
                         
                     
                     
                        2 submodulis. Darbo paieška
                        Tikslas – gauti informacijos apie jaunuolių požiūrį į darbo paiešką ir apie pagalbą, kurią jie gauna jo ieškodami; įvertinti jaunuolių požiūrį į jų išsilavinimo lygio ir dirbamo darbo reikalavimų atitiktį.
                     
                  2.   SAVARANKIŠKAS DARBAS
            
            
               Ataskaitinis laikotarpis: 2017 m.
            
               Submoduliai (sritys, apie kurias reikia pateikti išsamesnės informacijos)
            
            
                         
                     
                     
                        1 submodulis. Ekonomiškai priklausomas savarankiškas darbas
                        Tikslas – nustatyti ekonomiškai priklausomų savarankiškai dirbančių asmenų grupę. Šiai grupei būdingi tiek samdomųjų darbuotojų, tiek savarankiškai dirbančių asmenų grupių bruožai, todėl šis profesinis statusas yra nevienareikšmis.
                     
                  
                         
                     
                     
                        2 submodulis. Savarankiškai dirbančių asmenų darbo sąlygos
                        Tikslas – išnagrinėti savarankiškai dirbančių asmenų darbo sąlygas ir pagrindines priežastis, kodėl jie pasirinko tokį darbą.
                     
                  
                         
                     
                     
                        3 submodulis. Savarankiškai dirbantys asmenys ir samdomieji darbuotojai
                        Tikslas – palyginti savarankiškai dirbančių asmenų ir samdomųjų darbuotojų požiūrį ir perspektyvas, pvz., pasitenkinimą darbu.
                     
                  3.   KARJEROS IR ŠEIMOS DERINIMAS
            
            
               Ataskaitinis laikotarpis: 2018 m.
            
               Submoduliai (sritys, apie kurias reikia pateikti daugiau informacijos)
            
            
                         
                     
                     
                        1 submodulis. Įsipareigojimai prižiūrėti kitus asmenis
                        Tikslas – nustatyti, kaip vaikų ir kitų priklausomų asmenų priežiūros tinkamų paslaugų prieinamumas veikia asmens dalyvavimą darbo rinkoje.
                     
                  
                         
                     
                     
                        2 submodulis. Darbo sąlygų lankstumas
                        Tikslas – išnagrinėti darbovietėje numatytas lankstumo galimybes, svarbias derinant karjerą ir šeimą.
                     
                  
                         
                     
                     
                        3 submodulis. Karjeros pertraukos ir vaiko priežiūros atostogos
                        Tikslas – nustatyti, kokios karjeros pertraukos, visų pirma vaiko priežiūros atostogos, daromos dėl vaikų ar kitų priklausomų asmenų priežiūros, ir išnagrinėti jų trukmę.“